Amurka ta Tura Jami'an Sojojinta Zuwa Somalia, a Karo na Farko Cikin Shekaru 20
Afirka Amurka ta Tura Jami'an Sojojinta Zuwa Somalia, a Karo na Farko Cikin Shekaru 20 Janairu 11, 2014
A wanan hoto wasu sojojin Amurka ne da takwarorinsu na Uganda a karshen wani rawan daji da aka shirya a yankin a 2011.
Rundunar sojojin Amurka tace ta tura wata karamar tawagar jami’anta masu bada shawara zuwa Somalia, wannan ne karo na farko da Amurka zata yi haka tun a farkon wajajen shekarun 1990.
WASHINGTON, DC — Rundunar sojojin Amurka tace ta tura wata karamar tawagar jami’anta masu bada shawara zuwa Somalia, wannan ne karo na farko da Amurka zata yi haka tun a farkon wajajen shekarun 1990.
Wani kakakin rundunar Amurka mai kula da Afirka, kanal Tom Davis, ya fada jiya jumma’a cewa an kafa tawagar tun cikin watan oktoba, amma sai a cikin watan jiya ne ta fara aiki. Jami’an Amurka suka ce dududu sojoji biyar ne a cikin tawagar mashawartan.
Rabon sojojin Amurka a Somalia tun farkon 1994. Watanni bayanda aka harbe jiragen yakinAmurka biyu masu saukar ungulu samfurin BlackHawaka karshen shekara ta 1993, aka kashe Amurkawa 18.
Davis yace aikin sojojin shine bada shawarwari ga sojojin kiyaye zaman lafiya na kungiyar hada kan kasashen Afirka a Somalia, da kuma jami’an tsaron Somalia.
Sojojin Somalia da kuma masu aikin kiyaye zaman lafiya na tarayyar Afirkan suna fafatawa da kungiyar al-shabab mai alaka da al-Qaida. Dakarun kasar sun wkace babban birnin kasar Mugadishu a shekarar 2011, duka da haka kungiyar tana ci gaba da kai hare hare lokaci lokaci kan birnin.
Haka kuma kungiyar al-shabab ta dauki alhakin kai hare hare a wajen kasar, da suka hada harda hari da aka kai kan katafaren kasuwar zamani a birnin Nairobi na kasar Kenya cikin watan satumban bara,mautane masu yawan gaske suka halaka a harin.
MDD ta Nemi Gwamnati da 'Yan Tawaye a Sudan ta Kudu su Tsagaita Wuta
VOA60 Afirka: Kenya, Yuni 17, 2014
Har Yanzu Rikicin Sudan ta Kudu ya ki Karewa
'Yan Kungiyar Ta'ada Na Somalia Al-Shabab Sun Kai Hari A Katafaren Ginin Shaguna Na Kenya, 23 Satumba 2013
Rigima Kan Kampanin Areva a Junhuriyar Nijer
Kawo Yanzu Rikicin Afirka Ta Tsakiya Ya Hallaka Mutane Fiye Da Dubu
Gwamnatin Sudan ta Kudu da 'Yan Tawaye Sun Amince su Tatttauna
VOA60 Duniya: Kenya, Yuni 16, 2014
VOA60 Afirka: Kenya, Yuni 16, 2014
VOA60 Afirka: Kenya, Yuli 7, 2014
VOA60 Afirka: Kenya, Yuni 30, 2014